Andershøe og Jukulbergje naturreservat

Andershøe og Jukulbergje naturreservat er et naturreservat i kommunene Sel og Vågå. Det består av et lengstrakt område nord for elven Otta på grensen mellm de to kommunene. Området ble vernet 24. juni 2025. Reservatet inngår i verneplan for skogvern. Motorisert ferdsel til lands og til vanns er forbudt, herunder landing og start med luftfartøy. Sykling, riding og bruk av hest er forbudt utenom på eksisterende traktorveger og stier. Verneforskriften sier at formålet med vernet er «å bevare et område som a. representerer en bestemt type natur i form av en stor, variert, gammel og brannpåvirket skog med store mengder død ved og som i store partier er lite påvirket av hogst b. inneholder et stort areal med truet, sjelden eller sårbar natur som ekstremtørr kontinental kalk- og lågurtfuruskog, rik sandfuruskog og tørre kalkberg og rasmarkskog i kontinentale områder med arter fra blant annet steppekalklav-elementet og elfenbenslav-elementet på åpent berg, blokker og kalkjord, og sopp knyttet til kalk- og sandfuruskog. Det er en målsetting å beholde verneverdiene i best mulig tilstand, og eventuelt videreutvikle dem.» Referanser